CELEX: 62009TN0212
Language: bg
Date: 2009-06-02 00:00:00
Title: Дело T-212/09: Жалба, подадена на 2 юни 2009 г. — Дания/Комисия

15.8.2009   
            
            
               BG
            
            
               Официален вестник на Европейския съюз
            
            
               C 193/23
            
         Жалба, подадена на 2 юни 2009 г. — Дания/Комисия
   (Дело T-212/09)
   2009/C 193/38
   Език на производството: датски
   
      Страни
   
   
      Жалбоподател: Кралство Дания (представители: J. Bering Liisberg, подпомаган от P. Biering и J. Pinborg, advokater)
   
      Ответник: Комисия на Европейските общности
   
      Искания на жалбоподателя
   
   
               —
            
            
               Първо, да се отмени Решението на Комисията от 19 март 2009 г. за изключване от финансиране от страна на Общността на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“, и на Европейския фонд за гарантиране на земеделието (ЕФГЗ), в частта, която се отнася до изключване от финансиране от страна на Общността на разходите, декларирани от Дания.
            
         
               —
            
            
               При условията на евентуалност, да се отмени частично Решението на Комисията от 19 март 2009 г. за изключване от финансиране от страна на Общността на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“, и на Европейския фонд за гарантиране на земеделието (ЕФГЗ), в частта, която се отнася до изключване от финансиране от страна на Общността на разходите, декларирани от Дания, доколкото изключването от финансиране от страна на Общността се основава на:
               
                           —
                        
                        
                           твърдяно нарушение на правилата за, и на слабости при контрола на земи под угар през 2002 г., 2003 г. и/или 2004 г, и/или
                        
                     
                           —
                        
                        
                           твърдяно нарушение на правилата за, и на слабости при дистанционна проверка през 2003 г. и/или 2004 г.,
                        
                     
         
               —
            
            
               да се осъди Комисия да заплати съдебните разноски.
            
         
      Правни основания и основни доводи
   
   Жалбоподателят иска да се отмени Решение 2009/253/ЕО на Комисията от 19 март 2009 г. за изключване от финансиране от страна на Общността на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“, и на Европейския фонд за гарантиране на земеделието (ЕФГЗ), в частта, която се отнася до изключване от финансиране от страна на Общността на разходите, декларирани от Дания (1).
   Жалбоподателят твърди, че решението на Комисията се основава в множество отношения на погрешно разбиране и прилагане на правното основание, по-специално относно въпроса за поддържане на земите под угар и изискванията, свързани с дистанционната проверка.
   Освен това твърди, че решението страда от основни пороци в мотивите и в множество отношения от несъответствие с принципа на оправданите правни очаквания и принципа на правна сигурност.
   В заключение жалбоподателят твърди, че поправката е извършена по начин, който противоречи на собствените Насоки на Комисията, няма достатъчно основание във фактите и е несъразмерна с оглед на обстоятелството, че в този случай Европейският фонд за ориентиране и гарантиране на земеделието не е изправен пред истински финансов риск.
   
      (1)  ОВ L 75, 2009 г., стр. 15; нотифицирано под номер C (2009) 1945.